**มาตรการ/แนวทางการป้องกันและแก้ไขปัญหาการทุจริตและประพฤติมิชอบ**

**องค์การบริหารส่วนตำบลนาแขม อำเภอกบินทร์บุรี จังหวัดปราจีนบุรี**

\*\*\*\*\*\*\*\*\*\*\*\*\*\*\*\*\*\*

**หลักการและเหตุผล**

ตามคำสั่งคณะรักษาความสงบแห่งชาติ ที่ 69/2557 ลงวันที่ 18 มิถุนายน 2557 เรื่องมาตรการป้องกันและแก้ไขปัญหาการทุจริตและประพฤติมิชอบ กำหนดให้ทุกส่วนราชการและหน่วยงานของรัฐ กำหนดมาตรการหรือแนวทางการป้องกันและแก้ไขปัญหาการทุจริตและประพฤติมิชอบในส่วนราชการและหน่วยงานของรัฐโดยมุ่งเน้นการสร้างธรรมาภิบาลในการบริหารงาน และส่งเสริมการมีส่วนร่วมจากทุกภาคส่วนในการตรวจสอบ เฝ้าระวัง เพื่อสกัดกั้นมิให้เกิดการทุจริตและประพฤติมิชอบได้

เพื่อให้การปฏิบัติเป็นไปตามคำสั่งคณะรักษาความสงบแห่งชาติอย่างมีประสิทธิภาพ องค์การบริหารส่วนตำบลนาแขม จึงได้จัดทำมาตรการ/แนวทางการป้องกันและแก้ไขปัญหาการทุจริตและประพฤติมิชอบขององค์การบริหารส่วนตำบลนาแขม เพื่อให้ทุกหน่วยงานในองค์การบริหารส่วนตำบลนาแขม ได้ใช้เป็นกรอบแนวทางในการดำเนินการป้องกันและปราบปรามการทุจริตและประพฤติมิชอบในส่วนราชการขององค์การบริหารส่วนตำบล นาแขม ได้อย่างถูกต้อง ดำเนินไปในทิศทางเดียวกัน ทั้งนี้ เพื่อมุ่งเน้นให้การดำเนินการป้องกันและปราบปรามการทุจริตขององค์การบริหารส่วนตำบลนาแขม เป็นไปอย่างต่อเนื่อง สร้างระบบราชการที่มีความโปร่งใส จัดระบบการตรวจสอบและประเมินผลสัมฤทธิ์ ตามมาตรฐานคุณธรรม จริยธรรม ความคุ้มค่า เปิดเผยข้อมูลข่าวสาร ปรับปรุงระบบการปฏิบัติงานให้เกิดความโปร่งใส มีประสิทธิภาพและสนับสนุนภาคประชาชนให้มีส่วนร่วมในการรณรงค์ และปลูกจิตสำนึกค่านิยมของสังคมให้ประชาชนร่วมกันต่อต้านการทุจริตและประพฤติมิชอบของเจ้าหน้าที่ของรัฐ ซึ่งเป็นเรื่องที่สอดคล้องกับพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546

**ข้อมูลทั่วไป**

สถานที่ตั้ง องค์การบริหารส่วนตำบลนาแขม ตั้งอยู่ หมู่ 6 ตำบลนาแขม อำเภอกบินทร์บุรี จังหวัดปราจีนบุรี 25110 โทรศัพท์ 0-3721-8813 โทรสาร 0-3721-8814

ประชากร 5,020 คน 1,693 ครัวเรือน

พื้นที่ 48.50 ตารางกิโลเมตร หรือประมาณ 30,312.50 ไร่ ครอบคลุม 11 ชุมชน

มีรายได้ 38,505,828.21บาท

บุคลากร 40 คน คณะผู้บริหาร 1 คน สมาชิกสภาอบต.นาแขม 21 คน

วิสัยทัศน์ (Vision) ของผู้บริหารในการป้องกันการทุจริตและประพฤติมิชอบ

“บริหารงานตามหลักธรรมาภิบาล เน้นความโปร่งใส เปิดเผย มีส่วนร่วม ตรวจสอบได้ ใช้งบประมาณคุ้มค่า”

-2-

**พันธกิจ (Mission) ในการป้องกันการทุจริตและประพฤติมิชอบ**

1. เสริมสร้างจิตสำนึกและค่านิยมให้กับเจ้าหน้าที่ขององค์การบริหารส่วนตำบลนาแขมยึดหลัก ธรรมาภิบาล

2. บูรณาการทุกภาคส่วนเพื่อเสริมสร้าง และพัฒนาเครือข่ายด้านการป้องกันและปราบปรามการทุจริตขององค์การบริหารส่วนตำบลนาแขม

3. ส่งเสริมบทบาทภาคประชาชนให้เข้ามามีส่วนร่วมในการป้องกันและปราบปรามการทุจริต

4. สร้างกลไกและพัฒนาระบบการตรวจสอบ ถ่วงดุลการใช้อำนาจของเจ้าหน้าที่ขององค์การบริหารส่วนตำบลนาแขมให้มีความเข้มแข็งและมีประสิทธิภาพ

5. ส่งเสริม สนับสนุนการจัดการองค์ความรู้ด้านการป้องกันและปราบปรามการทุจริตขององค์การบริหารส่วนตำบลนาแขมอย่างจริงจังและต่อเนื่อง

**ยุทธศาสตร์ว่าด้วยการป้องกันและปราบปรามการทุจริตและประพฤติมิชอบขององค์การบริหารส่วนตำบล นาแขม**

**ยุทธศาสตร์ที่ 1 เสริมสร้างจิตสำนึก ค่านิยม ให้ทุกหน่วยงานขององค์การบริหารส่วนตำบลนาแขมบริหารงานตามหลักธรรมาภิบาล**

**วัตถุประสงค์** เพื่อมุ่งส่งเสริม เสริมสร้าง จิตสำนึกและค่านิยม ให้ทุกหน่วยงานขององค์การบริหารส่วนตำบลนาแขมบริหารงานตามหลักธรรมาภิบาล โดยมีทัศนคติ วิสัยทัศน์ ในการร่วมกันแก้ไขและรับผิดชอบต่อปัญหาการทุจริตและประพฤติมิชอบขององค์การบริหารส่วนตำบลนาแขมรวมทั้งการรณรงค์ เผยแพร่ ประชาสัมพันธ์ให้ทุกหน่วยงานมีวินัย เคารพกฎหมาย กฎ และระเบียบ ที่จะเป็นกลไกในการแก้ไขปัญหา การพัฒนา รวมถึงเป็นการวางรากฐานในการป้องกันและปราบปรามการทุจริตขององค์การบริหารส่วนตำบลนาแขมได้อย่างมีประสิทธิภาพ

**มาตรการ/แนวทางการดำเนินงาน**

1.1 ส่งเสริมการปฏิบัติงานและการดำเนินชีวิตตามหลักปรัชญาเศรษฐกิจพอเพียง

1.1.1 เสริมสร้างความรู้ความเข้าใจแก่ผู้บริหาร เจ้าหน้าที่และประชาชน ให้ปฏิบัติงานและดำเนินชีวิตตามหลักปรัชญาเศรษฐกิจพอเพียง

1.1.2 ประยุกต์การนำหลักปรัชญาเศรษฐกิจพอเพียงมาใช้ให้เกิดผลในทางปฏิบัติ

1.1.3 ส่งเสริมการเรียนรู้หรือการฝึกอบรมเกี่ยวกับการใช้หลักปรัชญาเศรษฐกิจพอเพียงแก่ทุกหน่วยงาน

1.2 ส่งเสริมให้เจ้าหน้าที่ขององค์การบริหารส่วนตำบลนาแขมทุกระดับได้เรียนรู้และปฏิบัติงานตามหน้าที่ด้วยหลักธรรมาภิบาล

1.2.1. ส่งเสริมให้เจ้าหน้าที่ขององค์การบริหารส่วนตำบลนาแขมมีความรู้ ความเข้าใจ รวมทั้งมีการฝึกอบรมเพื่อให้ปฏิบัติงานตามหลักธรรมาภิบาล

1.2.2 ส่งเสริมให้เจ้าหน้าที่ขององค์การบริหารส่วนตำบลนาแขมได้ประพฤติปฏิบัติตนตามมาตรฐานทางคุณธรรมและจริยธรรม

1.2.3 ควบคุม กำกับ ดูแล การปฏิบัติงาน การประพฤติปฏิบัติตนของเจ้าหน้าที่ขององค์การบริหารส่วนตำบลนาแขมให้เป็นไปตามหลักธรรมาภิบาลและมาตรฐานทางคุณธรรมจริยธรรม

-3-

1.3 ส่งเสริมให้ปฏิบัติตามหลักสูตรทางการศึกษา เพื่อใช้เป็นเครื่องมือในการป้องกันและปราบปรามการทุจริตภาครัฐ ที่กำหนดให้องค์กรปกครองส่วนท้องถิ่นถือปฏิบัติ

1.3.1 ส่งเสริมให้ปฏิบัติตามหลักสูตรการศึกษา/หลักสูตรการฝึกอบรม ด้านการป้องกันและปราบปรามการทุจริตภาครัฐ ที่กำหนดให้องค์กรปกครองส่วนท้องถิ่นถือปฏิบัติ

1.3.2 กำหนดให้ปฏิบัติตามหลักสูตรด้านการป้องกันและปราบปรามการทุจริตภาครัฐ ที่เป็นหลักสูตรบังคับที่ใช้ฝึกอบรมเจ้าหน้าที่ของรัฐทุกระดับรวมทั้งเจ้าหน้าที่ขององค์กรปกครองส่วนท้องถิ่น

1.3.3 ส่งเสริมแหล่งเรียนรู้ทางวิชาการ ตลอดจนข้อมูลข่าวสารด้านการป้องกันและปราบปรามการทุจริตภาครัฐ

1.4 ส่งเสริมค่านิยมการยกย่องและเชิดชูความดี ความซื่อสัตย์สุจริต และการต่อต้านการทุจริตโดยให้ยึดถือเป็นค่านิยมกระแสหลักของชาติ

1.4.1 ส่งเสริมการสร้างแรงจูงใจให้เจ้าหน้าที่ขององค์การบริหารส่วนตำบลนาแขมปฏิบัติหน้าที่ราชการด้วยความซื่อสัตย์สุจริต เสียสละเพื่อประโยชน์ส่วนรวม

1.4.2 รณรงค์ เผยแพร่ ประชาสัมพันธ์ ให้สังคมมีค่านิยม ยกย่อง เชิดชุ และเห็นคุณค่าของการประพฤติปฏิบัติตามหลักคุณธรรมและจริยธรรม

1.4.3 ส่งเสริม เชิดชู หน่วยงานหรือบุคคลที่มีผลงานดีเด่นด้านการป้องกันและปราบปรามการทุจริตขององค์การบริหารส่วนตำบลนาแขม

1.4.4 ส่งเสริม สนับสนุน ให้ทุกหน่วยงานร่วมกันสร้างค่านิยมในการป้องกันและปราบปรามการทุจริตขององค์การบริหารส่วนตำบลนาแขม

**ยุทธศาสตร์ที่ 2 บูรณาการหน่วยงานทุกหน่วยงาน ในการป้องกันและปราบปรามการทุจริตภาครัฐ**

**วัตถุประสงค์** มุ่งประสานความร่วมมือระหว่างหน่วยงานขององค์การบริหารส่วนตำบลนาแขมในการป้องกันและปราบปรามการทุจริต ส่งเสริมบทบาทและการมีส่วนร่วมของภาคประชาชนในการติดตาม ตรวจสอบการทุจริตหรือประพฤติมิชอบในองค์การบริหารส่วนตำบลนาแขมเสริมสร้างและพัฒนาเครือข่ายภาคประชาชนให้เป็นกลไกในการตรวจสอบ ถ่วงดุล รวมถึงการสร้างหลักประกันความปลอดภัยในการแจ้งข้อมูลหรือเบาะแสในการป้องกันและปราบปรามการทุจริต

**มาตรการ/แนวทางดำเนินงาน**

2.1 บูรณาการหน่วยงานภายในองค์การบริหารส่วนตำบลนาแขมกับองค์กรทุกภาคส่วนในการป้องกันและปราบปรามการทุจริตขององค์การบริหารส่วนตำบลนาแขม

2.1.1 ประสานความร่วมมือทางด้านข้อมูลและการปฏิบัติงานระหว่างองค์การบริหารส่วนตำบลนาแขมกับองค์กรทุกภาคส่วน

2.1.2 ให้มีการจัดตั้ง ศูนย์การข่าวกลาง เพื่อดำเนินการจัดระบบการข่าว เก็บรวบรวมข้อมูลที่เกี่ยวข้องกับการป้องกันและปราบปรามการทุจริตขององค์การบริหารส่วนตำบลนาแขมตลอดจนการเชื่อมโยงแลกเปลี่ยนข้อมูลข่าวสารด้านการทุจริต หรือประพฤติมิชอบในองค์การบริหารส่วนตำบลนาแขม จากทุกหน่วยงานเพื่อนำไปประมวล วิเคราะห์ เพื่อใช้ในการป้องกันและปราบปรามการทุจริตภาครัฐ

2.1.3 ส่งเสริม สนับสนุน องค์กรและบุคลากรทางด้านสื่อสารมวลชน ให้มีความเข้มแข็งและเป็นอิสระในการทำหน้าที่ตรวจสอบและเผยแพร่ข้อมูลข่าวสารให้สาธารณชนรับทราบ

-4-

2.1.4 ส่งเสริม สนับสนุนให้มีระบบอินเทอร์เน็ตเพื่อทำการเผยแพร่ ประชาสัมพันธ์ในการป้องกันและปราบปรามการทุจริตในองค์การบริหารส่วนตำบลนาแขมโดยให้มีเว็บบอร์ดเพื่อติดต่อสื่อสารระหว่างกัน

2.2 ส่งเสริมการมีส่วนร่วมของภาคประชาชนในการติดตาม ตรวจสอบ การทุจริตหรือประพฤติมิชอบในองค์การบริหารส่วนตำบลนาแขม2.2.1 ส่งเสริมกระบวนการเรียนรู้เพื่อให้ภาคประชาชนมีความตื่นตัวต่อสภาพปัญหาการทุจริตและประพฤติมิชอบในองค์การบริหารส่วนตำบลนาแขม

2.2.2 สร้างและพัฒนาช่องทางในการรับแจ้งข้อมูลหรือเบาะแส ให้มีความสะดวก หลากหลาย รวมทั้งสร้างหลักประกันความปลอดภัยให้แก่บุคคล หน่วยงานหรือข้อมูลนั้น

2.2.3 ส่งเสริมสิทธิในการรับรู้และการเข้าถึงข้อมูลข่าวสาร

2.2.4 กำหนดมาตรการสร้างแรงจูงใจให้แก่ผู้แจ้งข้อมูลหรือเบาะแสนให้ได้รับรางวัลตอบแทน

2.2.5 ให้องค์กรหรือบุคลากรด้านสื่อสารมวลชนเป็นสื่อกลางในการแสวงหาความร่วมมือเพื่อการป้องกันและปราบปรามการทุจริตในองค์การบริหารส่วนตำบลนาแขม

**ยุทธศาสตร์ที่ 3 เสริมสร้างคามเข้มแข็งในการป้องกันและปราบปรามการทุจริตขององค์การบริหารส่วนตำบลนาแขม**

**วัตถุประสงค์** มุ่งพัฒนาระบบและกลไกในการตรวจสอบ ควบคุม และถ่วงดุลการใช้อำนาจให้เหมาะสม ชัดเจน และมีประสิทธิภาพ ส่งเสริมการกระจายอำนาจสู่ระดับกอง สร้างกลไกความร่วมมือระหว่างหน่วยงานภาครัฐกับภาคเอกชนให้มีศักยภาพในการป้องกันและปราบปรามการทุจริต ปรับปรุง แก้ไขและพัฒนาเทศบัญญัติข้อบังคับที่เอื้อประโยชน์ต่อการทุจริตหรือเป็นอุปสรรคต่อการป้องกันและปราบปรามการทุจริตให้มีประสิทธิภาพ

**มาตรการ/แนวทางดำเนินงาน**

3.1 พัฒนาระบบและกลไกในการตรวจสอบ ควบคุม และถ่วงดุลการใช้อำนาจให้เหมาะสม ชัดเจน และมีประสิทธิภาพ

3.1.1 ให้ทุกหน่วยงานในองค์การบริหารส่วนตำบลนาแขมที่มีพันธกิจด้านการป้องกันและปราบปราม

การทุจริต มีโครงสร้างของหน่วยงานอัตรากำลังการบริหารงานบุคคล และงบประมาณที่เหมาะสมสอดคล้องกับภารกิจและความรับผิดชอบ

3.1.2 ให้หน่วยงานในองค์การบริหารส่วนตำบลนาแขมทุกกอง สร้างระบบการตรวจสอบการบริหาร

ราชการ โดยกำหนดให้แยกอำนาจการบริหารงานออกจากอำนาจการพิจารณาคดี เพื่อสามารถถ่วงดุลหรือยับยั้งอีกอำนาจหนึ่งได้

3.1.3 สนับสนุนให้มีการตรวจสอบและถ่วงดุลการใช้อำนาจระหว่าง หน่วยงานขององค์การบริหารส่วนตำบลนาแขมด้วยกันเอง

3.1.4 ให้หน่วยงานทุกหน่วยงาน ควบคุม กำกับ ติดตาม ประเมินผล การใช้อำนาจในการปฏิบัติงานด้านการป้องกันและปราบปรามการทุจริตด้วยความรวดเร็วต่อเนื่อง และเป็นธรรม

3.2 สร้างกลไกความร่วมมือระหว่างองค์การบริหารส่วนตำบลนาแขมกับภาคเอกชนให้มีศักยภาพในการป้องกันและปราบปรามการทุจริต

-5-

3.2.1 วางแนวทางและส่งเสริมบทบาทความร่วมมือระหว่างองค์การบริหารส่วนตำบลนาแขมกับภาคเอกชนหรือหน่วยงานตรวจสอบภายนอก ในการป้องกันและปราบปรามการทุจริตในองค์การบริหารส่วนตำบลนาแขม3.3 ส่งเสริมการใช้เทคโนโลยีสารสนเทศสำหรับการป้องกันและปราบปรามการทุจริตขององค์การบริหารส่วนตำบลนาแขม

3.3.1 วางแนวทางและส่งเสริมบทบาทความร่วมมือระหว่างหน่วยงานภายในองค์การบริหารส่วนตำบลนาแขมภาคเอกชนหรือหน่วยงานตรวจสอบภายนอก ในการป้องกันและปราบปรามการทุจริตขององค์การบริหารส่วนตำบลนาแขม

**ยุทธศาสตร์ที่ 4** **พัฒนาศักยภาพเจ้าหน้าที่ของรัฐ ในการป้องกันและปราบปรามการทุจริตขององค์การบริหารส่วนตำบลนาแขม**

**วัตถุประสงค์** มุ่งพัฒนาสมรรถนะและขีดความสามารถของเจ้าหน้าที่ของรัฐในการป้องกันและปราบปรามการทุจริตภาครัฐให้สัมฤทธิผลได้อย่างมีประสิทธิภาพ เพื่อแก้ไขสภาพปัญหาการทุจริตให้เป็นระบบอย่างต่อเนื่อง สร้างมาตรฐานทางวิชาชีพให้สามารถร่วมมือหรือประสานการปฏิบัติกับองค์กรทุกภาคส่วน

**มาตรการ/แนวทางดำเนินงาน**

4.1 พัฒนาสมรรถนะและขีดความสามารถเจ้าหน้าที่ของรัฐในการป้องกันและปราบปรามการทุจริต

4.1.1 กำหนดให้เจ้าหน้าที่ของรัฐต้องรับการฝึกอบรมหลักสูตรด้านการป้องกันและปราบปรามการทุจริตเพื่อให้มีความเชี่ยวชาญเฉพาะด้านวิชาชีพ

4.1.2 จัดตั้งศูนย์ข้อมูลความรู้ทางวิชาการเพื่อให้มีกระบวนการเรียนรู้ และการถ่ายทอดความรู้ ตลอดจนให้มีการศึกษากรณีตัวอย่าง (Case study)

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**มาตรการ “เสริมสร้างองค์ความรู้ด้านการต่อต้านการทุจริต”**

**องค์การบริหารส่วนตำบลนาแขม**

**โทรศัพท์ : 037-218813**

**โทรสาร : 037218814**

**www.**[**t-nakham.go.th**](mailto:Admin@t-nakham.go.th)